Tefrokronologi

Tefrokronologi er en metode for å avgjøre alder i geologien ved hjelp av vulkanske askelag eller tefra i torv og andre avleiringer. Fordelen ved metoden er at askelagene legger seg over store områder nesten samtidig, og gir et nyttig referansepunkt for å bekrefte andre dateringsmetoder. 

I Norge finnes vulkansk aske som har blåst over havet etter store utbrudd på Island. Det som trolig var det største vulkanutbruddet på Island i nyere tid har satt spor etter seg som et lyst lag, vanligvis 1-5 cm tykt. Det finnes i borekjerner fra innsjøer på Sunnmøre. Dette laget blir kalt Veddelaget og er omkring 10 300 til 12 000 år gammelt. Det er et nyttig lag ved studier av sediment fra slutten av den siste istiden. 

Kategori:Dateringsmetoder
Kategori:Geokjemi